
Evropski parlament,
–	ob upoštevanju predloga Komisije Evropskemu parlamentu in Svetu (COM(2022)0454),
–	ob upoštevanju člena 294(2) in člena 114 Pogodbe o delovanju Evropske unije, na podlagi katerih je Komisija podala predlog Parlamentu (C9‑0308/2022),
–	ob upoštevanju člena 294(3) Pogodbe o delovanju Evropske unije,
–	ob upoštevanju mnenja Evropskega ekonomsko-socialnega odbora z dne 14. decembra 2022[footnoteRef:1], [1:  	UL C 100, 16.3.2023, str. 101.] 

–	ob upoštevanju začasnega dogovora, ki ga je odobril pristojni odbor na podlagi člena 74(4) Poslovnika, in zaveze predstavnika Sveta v pismu z dne 20. decembra 2023, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju člena 59 Poslovnika,
–	ob upoštevanju mnenja Odbora za notranji trg in varstvo potrošnikov,
–	ob upoštevanju poročila Odbora za industrijo, raziskave in energetiko (A9‑0253/2023),
1.	sprejme stališče v prvi obravnavi, kakor je določeno v nadaljevanju;
2.	odobri skupno izjavo Evropskega parlamenta, Sveta in Komisije, priloženo tej resoluciji, ki bo objavljena v seriji C Uradnega lista Evropske unije;
3.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
4.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.

P9_TC1-COD(2022)0272
Stališče Evropskega parlamenta, sprejeto v prvi obravnavi 12. marca 2024 z namenom sprejetja Uredbe (EU) 2024/... Evropskega parlamenta in Sveta o horizontalnih zahtevah glede kibernetske varnosti za izdelke z digitalnimi elementi in spremembi uredb (EU) št. 168/2013 in (EU) 2019/1020 ter Direktive (EU) 2020/1828 (Akt o kibernetski odpornosti)
(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2024/2847.)


PRILOGA K ZAKONODAJNI RESOLUCIJI
[bookmark: _GoBack]Skupna politična izjava Evropskega parlamenta, Sveta in Komisije o virih agencije ENISA ob sprejetju Uredbe (EU) 2024/2847 Evropskega parlamenta in Sveta o horizontalnih zahtevah glede kibernetske varnosti za izdelke z digitalnimi elementi in spremembi uredb (EU) št. 168/2013 in (EU) 2019/1020 ter Direktive (EU) 2020/1828 (Akt o kibernetski odpornosti)
Evropski parlament in Svet menita, da ta uredba agenciji ENISA nalaga dodatne naloge, ki povzročajo dodatno delovno obremenitev in bi zahtevale dodatne vire v smislu strokovnega znanja in števila osebja. Da bi agenciji ENISA omogočili učinkovito izvajanje nalog iz te uredbe, Evropski parlament, Svet in Komisija menijo, da bi bilo morda treba povečati njene vire, zlasti človeške vire z ustreznim strokovnim znanjem. Tako povečanje bi bilo mogoče določiti v letnem postopku v zvezi s kadrovskim načrtom agencije ENISA. V skladu s tem Komisija, ki je pristojna, da v predlog splošnega proračuna Unije vključi ocene, za katere meni, da so potrebne za kadrovski načrt agencije ENISA, v okviru proračunskega postopka iz člena 314 PDEU in v skladu s postopkom iz akta o kibernetski varnosti oceni ocene kadrovskega načrta agencije ENISA za prvo leto po začetku veljavnosti te uredbe, pri čemer upošteva potrebne vire, zlasti človeške vire, da lahko agencija ENISA ustrezno opravlja svoje naloge v skladu s to uredbo.

